als_Latn dik_Latn sag_Latn
Pep Guardiola duhej të zgjidhte transfertën e tij të dytë të preferuar për këtë sezon, pasi erdhi tek Bayern, por prapë arriti të bënte të mundur një nga blerjet më të përfolura të historisë.
Kur mediat Gjermane përhapën lajmin se Mario Gotze do të transferohej tek Bayern Munich në verë, një mbrëmje në fundin e muajit Prill, tifozët, ekspertët dhe vetë Borussia Dortmund menduan se kjo ishte vetëm një shaka apo mashtrim.
Në shumicën e transfertave në botën e futbollit, të treja palët njoftohen për ndonjë marrëveshje të mundshme. Por ky nuk ishte rasti i Gotze, një herë e një kohë i ashtuquajtur ‘talenti i shekullit’; nga Mathias Sammer, i cili arriti të merrte lojtarin në Dortmund nga ligat më të ulëta.
Fillimi i debatit të lëvizjes së tij, ishte Marsi i 2012, ndërsa Gotze nënshkroi një kontratë e cila e lidhte me ekipin e Jurgen Klopp deri në 2016. “Të gjithë e dinë se sa i rehatshëm unë ndihem këtu,” tha Gotze atëherë. “Klubi është shumë larg ringritjes së tij, dhe unë dua të jem pjesë e saj.”
Këto fjalë u duken më pak të besueshme kur detajet për një klauzolë largimi prej 37 milion euro, u bënë të ditura në media. Megjithë zhurmat që u krijuan në 2012, fitoren e dy trofeve nga Dortmund dhe dëmtimet e vazhdueshme të Gotze, kjo histori u harrua mënjanë. Por Bayern mbante shënime…
Le të kalojmë në Dhjetor të 2012, Bayern ishin në rrugën e tyre të hapur për të siguruar dominancën në kampionat. Por prapëseprapë 20 vjeçari dukej se s’kishte asnjë qëllim të largohej. “Ne nuk jemi duke menduar për asnjë lëvizje në vitin 2013,” tha agjenti i tij atëherë, Volker Struth.
Në atë periudhë Bayern po punonin për të siguruar trajnerin e ri, Pep Guardiola, mbërritja e të cilit do të konfirmohej në Janar. Ai kishte vetëm një emër në listën e tij të blerjeve, Neymar nga Santos, por drejtuesit e lartë Bavarezë nuk ranë dakord për shkak të problemeve të shkuara me Brazilianët në moshe të re, që ata kishin paur. Kështu që ata vendosen për emrin e dytë në listë – Gotze.
Gjatë pranverës së 2013, kjo transfertë e përfolur filloi të merrte shumë impuls. Vetëm pak kohë pas fitores 3-2 ndaj Malaga, përfaqësuesit e Gotze i komunikuan klubit të Dortmund se ai kishte rënë dakord për kushtet e një kontrate me Bayern.
Jurgen Klopp ka kujtuar atëherë: “Drejtori sportiv, Michael Zorc ecte përkrah fushës së trajnimit sikur dikush të kishte vdekur.” Aprovimi i Dortmund për një lëvizje të tillë nuk ishte i nevojshëm dhe ata ishin të pafuqishëm të ndalonin lojtarin e tyre më të shtrenjtë të largohej nga klubi.
Publiku mori vesh për këtë marrëveshje për transferim, disa kohë më pas, por disa ndodhi të tjera intrigante u mësuan në Bundesliga në të njëjtën kohë. Në 20 Prill, gazetarët e Mynihut zbuluan se presidenti i Bavarezëve, Uli Hoeness po hetohej për evazion fiskal. Shumë sulme nga mediat pati më tej, por ish lojtari Gjermanisë Perëndimore refuzoi të jepte dorëheqjen nga pozicioni i tij.
Dy ditë më vonë, revista Bild shpalli historinë për largimin e Gotze dhe Borussia nuk kishte zgjedhje tjetër por ta konfirmonte këtë lajm mëngjesin që vinte; të njëjtën ditë që ata do të luanin ndeshjen e gjysmë finales ndaj Real Madrid. Ky lajm në një farë mënyre i shërbeu si mburojë problemeve të Uli Hoeness, të paktën në faqet e para të gazetave.
“Mund edhe të ndodhte në një kohë më të keqe. Për shembull 4 orë përpara ndeshjes,” pati thënë Klopp me humor në konferencën e tij përpara ndeshjes me Real Madrid. “Por në një shkallë nga 1 deri në 10, ky është një lajm që meriton 9.” Trajneri më tej i bëri thirrje tifozëve të mbështesnin të gjithë ekipin e Dortmund, përfshirë Gotze, në atë ndeshje.
Taktika e Kloppit funksionoi, në një ndeshje që Dortmund fitoi 4-1, me Lewandowskin që shënoi të katërt golat.
Ndeshja e kthimit në Bernabeu rezultoi të ishte ndeshja e fundit e Gotze për klubin e Dortmund, dhe mllefi nga tribunat e tifozëve sa vinte e rritej. Në këndvështrimin e Borussia, lojtari i rritur në akademinë e tyre dhe lojtari më i mirë i ekipit po largohej drejt rivalëve të tyre më të urryer.
Atëherë çfarë bëri Marion të largohej nga Dortmund? Kishte ndoshta një faktor sportiv që luajti rol në vendimin e tij?!…
“Arsyeja pse Gotze po largohet?… Ai është shënjestra e Guardiolës,” tha Jurgen Klopp në konferencën për shtyp pasi marrëveshja u bë publike.
Përveçse do të trajnohej nga njeriu i cili kishte fituar gjithçka dhe mbante një vello misticizmi që pak trajnerë të tjerë kishin rreth tyre, kishte edhe një faktor financiar. Gotze dhe agjenti i tij morën 7 milion euro ndërmjet tyre, pasi ranë dakord për marrëveshjen prej 10 milion euro në vit nga Bayern – e cila ishte më shumë se dyfishi i pagës së tij tek Borussia.
Kostoja e tij totale mund të tejkalonte 114 milion euro, por Bavarezët e kishin afruar emocionalisht drejt tyre ‘talentin e shekullit’ të Sammer, dhe në të njëjtin proces kishin dobësuar ndjeshëm ekipin e tyre kryesor rival, Dortmund. Me vetëm 35 milion euro të paguara për Mario Gotze, Bayern beson se ky do të jetë patjetër një çmim shumë i ulët.
Pasi ekipi i Jurgen Kloppit humbi ndaj Bayern në finalen e Champions League, ata u rikthyen në Dortmund ndërsa Gotze u prit me brohoritje fërshëllimash. Inati i tyre u zmadhua më tej në Nëntor, kur Mario Gotze shënoi golin e parë në fitoren 3-0, pasi u aktivizua nga stoli, për të siguruar që ekipi i Guardiola të merrte tre pikët në Signal Iduna Park.
Ajo që një vit më parë dukej e pamundur për tifozët e Dortmund, që Gotze të shënonte ndaj tyre me fanellën e një ekipi kundërshtar, tashmë ishte bërë realitet.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn